Թոմաս Ուայթ (բանաստեղծ)

Սըր Թոմաս Ուայթ (, ), անգլիացի պետական գործիչ, դիվանագետ, բանաստեղծ։

Կենսագրություն
Թոմաս Ուայթը ծնվել է 1503 թվականին Մեյդսթոն քաղաքում։ Սովորել է Քեմբրիջում, եղել է Հենրի VIII–ի պալատի սուրհանդակը՝ դիվանագիտական հանձնարարություններ կատարելով Իտալիայում, Իսպանիայում, Ֆրանսիայում։ Եղել է փոխծովակալ (1541)։

Ուայթը Հենրի Հովարդի՝ կոմս Սուրեյի հետ միասին հանդիսացել է նոր անգլիական պոեզիայի հիմնադիրը։ Նա անգլիացի առաջին պոետն է, որ սոնետներ է գրել։ Սկզբնական շրջանում նրա երկերը հայտնվել են «Tottel’s Miscellany»ում (1557)՝ Սուրեյի ստեղծագործությունների հետ միասին, ավելի ուշ հրատարակությունները վերաբերում են 1855, 1870 թվականներին։

Սըր Թոմաս Ուայթը վախճանվել է 1542 թվականի հոկտեմբերի 11–ին Լոնդոնում։

Թոմաս Ուայթի մահից տասներկու տարի անց՝ 1554 թվականին, նրա որդին, որ նույնպես կրում էր Թոմաս Ուայթ անունը, գլխավորել է Հենրի VIII-ի դստեր՝ թագուհի Մարի Թյուդորի դեմ իրականացված ապստամբությունը։ Ապստամբների նպատակը կաթոլիկ թագուհու գահընկեցությունն էր և բողոքական Եղիսաբեթ I–ի գահակալումը։ Սակայն ապստամբությունը ճնշվել է, և Թոմաս Ուայթ-կրտսերը մահապատժի է ենթարկվել։

Մատենագրություն 
 Томас Уайетт. Сонеты в переводе В. Рогова, С. Сухарева и С. Шик / Западноевропейский сонет (XIII—XVII века): Поэтическая антология. — : ЛГУ, 1988. — С. 309—313.
 Томас Уайетт. Сонеты и песни. — : Время, 2005. — ISBN 5-9691-0084-6

Գրականություն 
 
 Alscher. «Thomas W.» (Վիեննա, 1886); Simonds, «Wyatts and his poems» (Բոստոն, 1889)։

Ծանոթագրություններ

Արտաքին հղումներ 
 
  Սըր Թոմաս Ուայթ – կենսագրական տեղականք և Ալեքսանդր Լուկյանովի թարգմանությունները։

1503 ծնունդներ
Հոկտեմբերի 11 մահեր
1542 մահեր
Լոնդոն քաղաքում մահացածներ
Անձինք այբբենական կարգով
Գրողներ այբբենական կարգով
Անգլիացի բանաստեղծներ
Անգլիացի պետական գործիչներ
Անգլիացի գրողներ
Անգլիացի դիվանագետներ
Անգլիայի քաղաքական գործիչներ
Անգլիացի թարգմանիչներ
Բանաստեղծներ այբբենական կարգով